EUROOPA KOMISJON Brüssel,24.3.2021 COM(2021) 200 final 2021/0078(BUD) 2021. AASTA ÜLDEELARVE

PARANDUSEELARVE PROJEKT nr 2,

millega rahastatakse COVID-19-le reageerimist ning lisatakse mitmeaastase finantsraamistiku lõplikust vastuvõtmisest tulenevad täiendused ja kohandused

























































Võttes arvesse –Euroopa Liidu toimimise lepingut, eriti selle artiklit 314 koostoimes Euroopa Aatomienergiaühenduse asutamislepinguga, eriti selle artikliga 106a, –Euroopa Parlamendi ja nõukogu 18. juuli 2018. aasta määrust (EL, Euratom) 2018/1046, mis käsitleb liidu üldeelarve suhtes kohaldatavaid finantsreegleid (...), eriti selle artiklit 44, –Euroopa Liidu 2021. aasta üldeelarvet, mis võeti vastu 18. detsembril 2020, –ning paranduseelarve projekti nr 1/2021, mis võeti vastu 22. jaanuaril 2021, esitab Euroopa Komisjon Euroopa Parlamendile ja nõukogule 2021. aasta eelarve paranduseelarve projekti nr 2. TULUDE JA KULUDE EELARVESTUSE MUUDATUSED EELARVEJAGUDE KAUPA Tulude koondarvestuses ja III jaos tehtavate muudatustega saab tutvuda EUR-Lexi veebisaidil ( https://eur-lex.europa.eu/budget/www/index-et.htm ). Sisukord 1. Sissejuhatus 2. COVID-19-le reageerimise rahastamine 3. Detsentraliseeritud asutused ja Euroopa Prokuratuur 3.1. Euroopa Liidu Kosmoseprogrammi Amet 3.2. Euroopa Kalanduskontrolli Amet 3.3. Euroopa Prokuratuur 4. Rakendusametid 4.1. Programmitöö perioodi 2021–2027 rakendusametite loomine

4.2. Mõju assigneeringutele 4.3. Mõju personalile 5. Ühisettevõtted 6. Ühtekuuluvust ja Euroopa territooriume toetav taasteabi (REACT-EU) 7. Euroopa Kestliku Arengu Fond+ (EFSD+) eraldiste eeljaotus 8. Muud kohandused ja tehnilised ajakohastamised 9. Euroopa Liidu Solidaarsusfond 10. Rahastamine 11. Koondtabel mitmeaastase finantsraamistiku rubriikide kaupa SELETUSKIRI 1.Sissejuhatus 2021. aasta paranduseelarve projekti (PEP) nr 2 eesmärk on eraldada täiendavaid rahalisi vahendeid COVID-19 pandeemia ennetamiseks, selleks valmisolekuks ja sellele reageerimiseks, nagu on ette nähtud komisjoni teatises ELi tervisealasteks hädaolukordadeks valmisoleku ja neile reageerimise asutuse (HERA) algatuse „HERA Incubator“ kohta, komisjoni teatises „Ühiselt Euroopa ohutu taasavamise poole“ ning komisjoni teatises roheliste digitõendite kohta. Lisaks on selle eesmärk võimaldada erakorralise toetuse rahastamisvahendi raames ruumi COVID-19-le reageerimisega seotud täiendavate Euroopa algatuste võimalikule eelarvelisele mõjule. Lisaks tehakse paranduseelarve projektiga 2021. aasta eelarves vajalikud tehnilised muudatused, mis tulenevad poliitilistest kokkulepetest, mis saavutati valdkondlike õiguslike aluste suhtes pärast mitmeaastase finantsraamistiku vastuvõtmist 2020. aasta detsembris, samuti tehakse mõned kohandused seoses välistegevuse tagatise rahastamisega. Eelkõige hõlmab see järgmisi elemente: ¾erakorralise toetuse rahastamisvahendi ning Haiguste Ennetamise ja Tõrje Euroopa Keskuse (ECDC) vahendeid suurendatakse COVID-19-le reageerimise raames kokku 216,2 miljoni euro ulatuses kulukohustuste assigneeringutena ja 208,1 miljoni euro ulatuses maksete assigneeringutena; ¾eelarveneutraalsed kohandused: -kohandused, mis tulenevad komisjoni 12. veebruari 2021. aasta rakendusotsuse (millega asutatakse uue põlvkonna rakendusametid) ning vastavate komisjoni delegeerivate otsuste (milles loetletakse nende ametite pädevus ja nende ülesannete peamised elemendid) vastuvõtmisest; -kohandused, mis tulenevad sellest, et on võetud vastu komisjoni ettepanek nõukogu 23. veebruari 2021. aasta määruse kohta, millega luuakse ühisettevõtted programmi „Euroopa horisont“ raames. Määruses on sätestatud uute Euroopa partnerluste volituste ja ELi prioriteetidesse antava panuse peamised komponendid alates 2021. aastast; -kohandused taasterahastu „NextGenerationEU“ (NGEU) 2021. aastaks kavandatud summades programmide ja eelarveridade kaupa, et kajastada NGEU lisatoetustest kasu saavate programmide, sealhulgas REACT-EU õiguslike aluste lõpuleviimisest avalduvat mõju; -kohandused Euroopa Kestliku Arengu Fondi (EFSD+) eraldiste suurendamiseks 2021. aastal 700 miljoni euro võrra kulukohustuste assigneeringutena, mida kompenseeritakse vastavasummalise vähendamisega perioodi 2021–2027 hilisematel aastatel;

¾muud kohandused ja tehnilised ajakohastamised: -Euroopa Liidu Kosmoseprogrammi Ameti (EUSPA) ja Euroopa Prokuratuuri (EPPO) ametikohtade loetelude kohandamine, samuti Euroopa Kalanduskontrolli Ameti (EFCA) eelarve suurendamine 2 miljoni euro võrra ja sellele vastav ametikohtade loetelu kohandamine, võttes arvesse viimaste seadusandlike või poliitiliste arengute mõju nende ametite tegevusele 2021. aastal; -Euroopa Majandus- ja Sotsiaalkomitee (EMSK) 2021. aasta assigneeringute taseme korrigeerimine pärast EMSK eelarvepädeva institutsiooni 2020. aasta ümberpaigutamist DEC1/2020, millega eelfinantseeriti hoonetega seotud, algselt 2021. aastaks ette nähtud kulusid 5,5 miljoni euro ulatuses kulukohustuste ja maksete assigneeringutena. Võttes arvesse 2014.–2020. aasta mitmeaastase finantsraamistiku määruse artikli 10 lõike 1 sätteid, tehakse ettepanek kanda 2021. aastal Euroopa Liidu Solidaarsusfondi (ELSF) eelarvereale üle 47 981 598 eurot nii kulukohustuste kui ka maksete assigneeringutena, mis vastab 2020. aasta assigneeringute kasutamata osale. Kokku on paranduseelarve projekti netomõju 2021. aasta eelarve kuludele 260 681 598 eurot kulukohustuste assigneeringutena ja 252 581 598 eurot maksete assigneeringutena. 2.COVID-19-le reageerimise rahastamine 2.1.Täiendavate rahastamisvajaduste ülevaade Võttes arvesse COVID-19 puhangule reageerimisega seotud kiireloomulisi vajadusi 2021. aastal, eelkõige selleks, et rahastada roheliste digitõendite kasutuselevõtuga seotud ettevalmistusi, tõhustada kava „HERA Incubator“ kaudu sekveneerimist ning toetada reoveeseiret ja spetsiaalseid RT-PCR-teste, teeb komisjon ettepaneku kasutada paranduseelarve projekti nr 2 selleks, et suurendada erakorralise toetuse rahastamisvahendit ja ELi toetust Haiguste Ennetamise ja Tõrje Euroopa Keskusele 2021. aastal kogusummas 216,2 miljonit eurot kulukohustuste assigneeringutena ja 208,1 miljonit eurot maksete assigneeringutena. Samal ajal on komisjon teinud ettepaneku, et eelarvepädevad institutsioonid paigutaksid erakorralise toetuse rahastamisvahendi ning Haiguste Ennetamise ja Tõrje Euroopa Keskuse esmaste vajaduste rahuldamiseks solidaarsus- ja hädaabireservi ümber 121,5 miljonit eurot. Summade jaotus kahe eelarvevahendi vahel sõltub sellest, kui kiiresti täiendavad vahendid eraldatakse. Sellega seoses on komisjon teinud kindlaks ka mõned ümberpaigutamise allikad praeguses eelarves, kokku ligikaudu 7,5 miljoni euro ulatuses. Nagu on näidatud allpool esitatud tabelis, ulatub 2021. aastal COVIDiga seotud rahastuse kogusumma 345,2 miljoni euroni. Summad miljonites eurodes Meede Solidaarsus-ja hädaabireservi ümberpaiguta-mine DEC 5/2021 PEP nr 2/2021 Olemasolevatest 2021. aasta assigneeringutest rahastamine Rahastamine 2021. aastal kokku Rohelised digitõendid 31,0 12,0 3,0 46,0 Spetsiaalsed RT-CPR-testid 31,0 34,0 - 65,0 Sekveneerimine kava „HERA Incubator“ raames 46,0 60,0 4,0 110,0 Reisija asukoha andmevahetusplatvorm 2,5 - 0,5 3,0 Reoveeseire 11,0 10,2 - 21,2 Täiendavad tekkivad vajadused 100,0 100,0 Kokku 121,5 216,2 7,5 345,2 Alljärgnevas tabelis on esitatud erakorralise toetuse rahastamisvahendi ning Haiguste Ennetamise ja Tõrje Euroopa Keskuse (ECDC) täiendavad rahastamisvajadused 2021. aastal, mida rahastatakse käesoleva paranduseelarve projekti raames. Eurodes Eelarverida Nimetus Kulu-kohustuste assigneeringud Maksete assigneeringud 06 07 01 Erakorraline toetus liidus 156 200 000 148 100 000 06 10 01 Haiguste Ennetamise ja Tõrje Euroopa Keskus (ECDC) 60 000 000 60 000 000 Kokku 216 200 000 208 100 000 2.2.Erakorralise toetuse rahastamisvahend Erakorralise toetuse rahastamisvahend hõlmab suurt hulka rahastamiskõlblikke meetmeid. See vahend võeti kasutusele 2020. aastal, et reageerida viivitamata COVID-19 puhangule, peamiselt selleks, et toetada liikmesriikide tervishoiusektoreid ja rahastada kõigi liikmesriikide nimel vaktsiinitootjatega sõlmitud eelostulepinguid. Komisjon teeb ettepaneku suurendada 2021. aastal erakorralise toetuse rahastamisvahendi mahtu kulukohustuste assigneeringutena kokku 231,7 miljoni euro võrra – sellest 156,2 miljonit eurot käesoleva paranduseelarve projekti raames. Erakorralise toetuse rahastamisvahendi kaudu võetavad meetmed hõlmaksid eelkõige järgmist: ·ettevalmistused eesmärgiga luua ühtne raamistik rohelisele digitõendile, mis kajastab üksikisikute vaktsineerimist, testimist ja tervenemist, et COVID-19 pandeemia ajal vaba liikumist hõlbustavate koostalitlusvõimeliste digitõendite väljaandmine, kontrollimine ja aktsepteerimine toimuks kogu ELis ühetaoliselt; ·uute RT-PCR-testide väljatöötamine, hindamine ja kohandamine iga uue kujunemisjärgus variandi suhtes enne nende kasutuselevõttu, tagades samal ajal piisava sekveneerimissuutlikkuse liikmesriikides, nagu on sätestatud algatust „HERA Incubator“ käsitlevas komisjoni teatises; ·reoveeseire, mis on osutunud tõhusaks, usaldusväärseks ja odavaks viiruse esinemise kindlakstegemise vahendiks. Nagu on sätestatud komisjoni COVID-19-teemalises teatises „Ühiselt Euroopa ohutu taasavamise poole“, võimaldab ELi ühine lähenemisviis reovees leiduva SARS-CoV-2 ja selle variantide süstemaatilisele seirele viirust väga varakult kindlaks teha ja suuri elanikkonnarühmi sõeluda, et teha kindlaks, kas on vaja üksikasjalikumat analüüsi; ·täiendavad jõupingutused reisija asukoha andmevahetusplatvormi arendamisel, et suurendada osalevate liikmesriikide arvu, ning samal ajal isikuandmete piiriülese vahetamise õigusliku aluse kehtestamine ELi õiguses rakendusakti abil. Projekti praeguses katseetapis on andmevahetusplatvorm tehniliselt valmis ühendama kolme juba osaleva liikmesriigi digitaalseid andmekogusid; ·lisaks praeguses etapis kindlaks tehtud rahastamisvajadustele tehakse ettepanek luua erakorralise toetuse rahastamisvahendi raames pandeemia arenedes tekkida võivate vajaduste võimaliku eelarvelise mõju tasandamiseks 100 miljoni euro suurune puhver. Sellega seoses on oluline rõhutada, et pandeemia dünaamiliselt arenev olemus nõuab kiiret poliitilist reageerimist, mida ei ole alati võimalik ette näha ja mida tuleb rahastada ka lühikese etteteatamisajaga.

Rohelisi digitõendeid käsitleva seadusandliku ettepaneku kontekstis on komisjon teinud kindlaks võimaluse rahastada süsteemi käitamise ja hooldamisega seotud iga-aastast 3 miljoni euro suurust kulu programmist „Digitaalne Euroopa“, kui selle õiguslik alus on jõustunud. 2021. aastal eraldati komisjoni institutsioonilistest õigustest tulenevate meetmete eelarverealt transpordi valdkonnas (eelarvepunkt 02 20 04 01) veel 0,5 miljonit eurot reisija asukoha andmevahetusplatvormi hoolduseks. 2021. aastal erakorralise toetuse rahastamisvahendi jaoks taotletud maksete assigneeringute summas (148,1 miljonit eurot) võetakse arvesse konkreetseid maksevajadusi, mis on kindlaks tehtud rohelisi digitõendeid käsitleva komisjoni ettepaneku jaoks koostatud finantsselgituses ja millest 8,1 miljonit eurot saadakse 2022. aastal. 2.3.Haiguste Ennetamise ja Tõrje Euroopa Keskus Komisjon teeb ettepaneku anda Haiguste Ennetamise ja Tõrje Euroopa Keskusele (ECDC) liikmesriikide suutlikkuse suurendamisel keskse rolli, et tuvastada ja jälgida SARS-CoV-2 viiruse uusi variante („sekveneerimine“). Kui saavutada eesmärk sekveneerida liikmesriikides viiruse genoom 5 % positiivsete testide korral, aitab see tuvastada uusi viirusevariante, jälgida nende levikut elanikkonna hulgas ja uurida nende edasikandumist. Lisaks on oluline tõhustada viirusevariante käsitlevaid teadusuuringuid ja andmevahetust. Haiguste Ennetamise ja Tõrje Euroopa Keskus on juba sõlminud erakorralise raamlepingu, mis võimaldab eelkõige nendel liikmesriikidel, kelle täieliku genoomide sekveneerimise suutlikkus on piiratud või sootuks puudub, saata proove sekveneerimiseks ühte või mitmesse Haiguste Ennetamise ja Tõrje Euroopa Keskuse lepingujärgsesse kommertslaborisse. Haiguste Ennetamise ja Tõrje Euroopa Keskus on saanud oma praeguses eelarves sel eesmärgil ümber paigutada 4 miljonit eurot. Selleks et muuta see võimalus kõigile liikmesriikidele kättesaadavamaks, tehakse ettepanek laiendada Haiguste Ennetamise ja Tõrje Euroopa Keskuse raamlepingut, suurendades ELi toetust Haiguste Ennetamise ja Tõrje Euroopa Keskusele 2021. aastal 106 miljoni euro võrra kulukohustuste ja maksete assigneeringutena – 60 miljonit eurot käesoleva paranduseelarve projekti raames. ELi suurendatud assigneeringut Haiguste Ennetamise ja Tõrje Euroopa Keskusele kasutatakse ka selliste kulude katmiseks, mis on seotud viiruseproovide sekveneerimisele transportimise ning liikmesriikide suutlikkuse suurendamisega tervisealasteks hädaolukordadeks valmisoleku ja neile reageerimise asutuse (HERA) loomise eel. Selleks et Haiguste Ennetamise ja Tõrje Euroopa Keskus saaks finantseeskirju täielikult järgides selle märkimisväärse summa liikmesriikidele eraldada, tehakse ettepanek suurendada 2021. aastal Haiguste Ennetamise ja Tõrje Euroopa Keskuse töötajate arvu ametikohtade loetelus sisalduva kümne ametikoha ja viie lepingulise töötaja võrra, et kiirendada 11. novembri 2020. aasta tervisepaketis 2022. aastaks ette nähtud Haiguste Ennetamise ja Tõrje Euroopa Keskuse töötajate arvu suurendamist. Hinnangulised palgakulud summas ligikaudu 1 miljon eurot sisalduvad Haiguste Ennetamise ja Tõrje Euroopa Keskusele paranduseelarve projektis taotletud 60 miljoni euro suuruses summas. Haiguste Ennetamise ja Tõrje Euroopa Keskuse ametikohtade ajakohastatud loetelu on esitatud eelarve lisas. 3.Detsentraliseeritud asutused ja Euroopa Prokuratuur 3.1.Euroopa Liidu Kosmoseprogrammi Amet Parlament ja nõukogu jõudsid 2020. aasta detsembris kokkuleppele kosmoseprogrammi määruses. Sellest tulenevalt tehakse ettepanek suurendada 2021. aastal Euroopa Liidu Kosmoseprogrammi Ameti (EUSPA) töötajate arvu ametikohtade loetelus sisalduva 41 ametikoha ja 11 lähetatud riikliku eksperdi võrra, et hõlbustada ELi kosmoseprogrammi rakendamist. Euroopa Parlamendi ja nõukogu heaks kiidetud määrusega antakse Euroopa Liidu Kosmoseprogrammi Ametile olulised lisaülesanded, mis hõlmavad muu hulgas teenuse järjepidevuse tagamist ning selliste taristute ja süsteemide nagu Copernicus, Galileo/EGNOS ja satelliitside turvalisuse tagamist. Sellega seotud täiendavad eelarvevahendid kantakse Euroopa Liidu Kosmoseprogrammi Ametile kosmoseprogrammi eelarveridadelt üle komisjoni autonoomse ümberpaigutuse kaudu pärast kosmoseprogrammi määruse vastuvõtmist. Euroopa Liidu Kosmoseprogrammi Ameti ametikohtade ajakohastatud loetelu on esitatud eelarve lisas. 3.2.Euroopa Kalanduskontrolli Amet Pärast Ühendkuningriigi väljaastumist peab Euroopa Kalanduskontrolli Amet suurendama kontrollitegevust, nagu on üksikasjalikumalt kirjeldatud läbivaadatud finantsselgituses. Suurenenud töökoormus nõuab nelja täiendava ametikohtade loetelus sisalduva ametikoha loomist ja kahe lepingulise töötaja värbamist ning ELi toetuse suurendamist ametile 2 miljoni euro võrra. Komisjon kavatseb Euroopa Merendus- ja Kalandusfondist (EMKF) komisjoni autonoomse ümberpaigutamise teel ümber paigutada veel 2 miljonit eurot. Täiendavad töötajad ja ressursid võimaldavad Euroopa Kalanduskontrolli Ametil Ühendkuningriigiga külgnevates vetes prahtida ja kasutusele võtta kuni kaks täiendavat avamere patrull-laeva ja õhusõidukit. Amet loob ka ühtse infosüsteemi ja koordineerimisüksuse, et toetada ELi ja Ühendkuningriigi kaubandus- ja koostöölepingu rakendamist. Euroopa Kalanduskontrolli Ameti ametikohtade ajakohastatud loetelu on esitatud eelarve lisas. 3.3.Euroopa Prokuratuur 2021. aasta heakskiidetud eelarve suhtes saavutatud kokkulepe sisaldas kaheksa täiendava ametikohtade loetelus sisalduva ametikoha loomist Euroopa Prokuratuuris. Pärast vajaduste läbivaatamist tehakse ettepanek ajakohastada ametikohtade loetelus nende kaheksa ametikoha jaotust tegevusüksuste ja palgaastmete kaupa. Euroopa Prokuratuuri ametikohtade ajakohastatud loetelu on esitatud eelarve lisas. 4.Rakendusametid 4.1.Programmitöö perioodi 2021–2027 rakendusametite loomine 12. veebruaril 2021 võttis komisjon vastu otsuse, millega luuakse uue põlvkonna rakendusametid, ja vastavad komisjoni delegeeritud otsused, milles on sätestatud nende ametite pädevus ja nende ülesannete peamised elemendid. Ülesannete delegeerimine uuele rakendusametite põlvkonnale jõustub 1. aprillil 2021.

2021. aasta üldeelarve projekti kirjalikus muutmisettepanekus nr 1 selgitas komisjon, miks võeti sel hetkel rakendusametitele delegeeritavate summadega seotud eelduste aluseks Euroopa Ülemkogu 2020. aasta juuli kokkuleppes sätestatud rahastamisprogrammide rahastamispaketid. Võttes arvesse nende assigneeringute eraldamisega seotud ebakindlust, ei sisaldanud kirjalikus muutmisettepanekus esitatud rakendusametite toetuste eelarveridasid käsitlevad eelarvemärkused veel kuluprognoose. Vastu võetud 2021. aasta eelarves kinnitati kirjalikus muutmisettepanekus rakendusametite kohta esitatud eeldused. Kuid 10. novembri 2020. aasta poliitiline kokkulepe 2021.–2027. aasta mitmeaastase finantsraamistiku kohta sisaldas mitme kas osaliselt või täielikult rakendusametitele delegeeritud programmi eelarve märkimisväärset suurendamist. See puudutab eelkõige programme „Erasmus+“, „Euroopa horisont“, „EL tervise heaks“, „Loov Euroopa“, aga ka kodanike, võrdõiguslikkuse, õiguste ja väärtuste programmi. Rakendusametitele delegeeritavate suurenenud eelarvete vastavat mõju kajastati dokumentides, mille komisjon esitas 2020. aasta detsembris rakendusametite komiteele (rakendusametite komitee pakett). Ülesannete rakendusametitele delegeerimisele on pärast seda mõju avaldanud kaks sündmust, mille mõju on olnud siiski suhteliselt väike. Esiteks on 11. detsembri 2020. aasta poliitilise kokkuleppega programmi „Euroopa horisont“ eelarveeraldiste jagunemise kohta muudetud programmi rakendavate ametite assigneeringute ja töötajate jaotust, et võtta ilma üldise netomõjuta arvesse sellega seotud töökoormust. Teiseks tuleneb komisjoni 12. veebruari 2021. aasta otsustest, et ülesannete delegeerimine toimub nüüd 1. aprillil 2021, mitte varasemal eeldataval kuupäeval, milleks oli 1. jaanuar 2021. Täiendavate töötajate värbamisega viivitamine 2021. aastal toob rakendusametitele kaasa ligikaudu 8,3 miljoni euro suuruse kokkuhoiu, mis vähendab vastavalt vajadust suurendada käesoleva paranduseelarve projekti raames toetust rakendusametite jooksvate kulude katteks. 4.2.Mõju assigneeringutele Nagu eespool märgitud, on rakendusametitele aastateks 2021–2027 delegeeritavad assigneeringud võrreldes kirjalikus muutmisettepanekus kasutatud eeldustega üldiselt suurenenud. Seejuures on arvesse võetud ka vastavate toimingute alustamisega viivitamist, mis mõjutab rakendusametite töökoormust ja ressursivajadust 2021. aastal. Järgnevas tabelis on esitatud aastate 2021–2027 programmide toetuskulude vajalik suurendamine rakendusametite kaupa. Kogusumma 3 538 850 eurot on üksikasjalikumalt liigendatud eelarve lisas. Koos rakendusametitele delegeeritud 2014.–2020. aasta programmide jätkuvaks rakendamiseks ette nähtud haldustoe eelarveridadel olevate summadega suureneb rakendusametite jooksvate kulude kogusumma 1 %. Mõju kulukohustuste ja maksete assigneeringutele on järgmine: ·Euroopa Kliima, Taristu ja Keskkonna Rakendusamet Summad on esitatud eurodes Eelarve-rida Nimetus Kulu-kohustuste assigneeringud Maksete assigneeringud 01 01 01 74 Euroopa Kliima, Taristu ja Keskkonna Rakendusamet — Eraldised programmist „Euroopa horisont“ 9 967 9 967 02 01 40 74 Euroopa Kliima, Taristu ja Keskkonna Rakendusamet — Taastuvenergia rahastamismehhanismist makstav rahaline toetus -91 425 -91 425 08 01 03 74 Euroopa Kliima, Taristu ja Keskkonna Rakendusamet — Euroopa Merendus- ja Kalandusfondist makstav rahaline toetus -7 038 -7 038 09 01 01 74 Euroopa Kliima, Taristu ja Keskkonna Rakendusamet — Keskkonna ja kliimameetmete programmist (LIFE) antav toetus -183 656 -183 656 Kokku -272 152 -272 152 ·Euroopa Hariduse ja Kultuuri Rakendusamet Summad on esitatud eurodes Eelarve-rida Nimetus Kulu-kohustuste assigneeringud Maksete assigneeringud 07 01 02 75 Euroopa Hariduse ja Kultuuri Rakendusamet — Toetus programmist „Erasmus“ -889 025 -889 025 07 01 04 75 Euroopa Hariduse ja Kultuuri Rakendusamet — Toetus programmi „Loov Euroopa“ raames 881 865 881 865 07 01 05 75 Euroopa Hariduse ja Kultuuri Rakendusamet — Toetus õiguste ja väärtuste programmi raames 2 582 865 2 582 865 Kokku 2 575 705 2 575 705 ·Euroopa Tervishoiu ja Digitaalvaldkonna Rakendusamet Summad on esitatud eurodes Eelarve-rida Nimetus Kulu-kohustuste assigneeringud Maksete assigneeringud 01 01 01 73 Euroopa Tervishoiu ja Digitaalvaldkonna Rakendusamet — Eraldised programmist „Euroopa horisont“ -1 801 754 -1 801 754 02 01 23 73 Euroopa Tervishoiu ja Digitaalvaldkonna Rakendusamet — Euroopa ühendamise rahastu digitaalvaldkonna harust makstav rahaline toetus -318 317 -318 317 02 01 30 73 Euroopa Tervishoiu ja Digitaalvaldkonna Rakendusamet — Programmist „Digitaalne Euroopa“ makstav rahaline toetus -63 623 -63 623 03 01 01 73 Euroopa Tervishoiu ja Digitaalvaldkonna Rakendusamet –– Ühtse turu programmist (sh VKEd) makstav rahaline toetus -219 379 -219 379 06 01 05 73 Euroopa Tervishoiu ja Digitaalvaldkonna Rakendusamet — Programmist „EL tervise heaks“ makstav rahaline toetus 4 508 102 4 508 102 Kokku 2 105 209 2 105 209 ·Euroopa Innovatsiooninõukogu ja VKEde Rakendusamet Summad on esitatud eurodes Eelarve-rida Nimetus Kulu-kohustuste assigneeringud Maksete assigneeringud 01 01 01 76 Euroopa Innovatsiooninõukogu ja VKEde Rakendusamet — Eraldised programmist „Euroopa horisont“ -1 151 442 -1 151 442 03 01 01 76 Euroopa Innovatsiooninõukogu ja VKEde Rakendusamet –– Ühtse turu programmist (sh VKEd) makstav rahaline toetus -107 515 -107 515 05 01 01 76 Euroopa Innovatsiooninõukogu ja VKEde Rakendusamet — Toetus programmist „Piirkondadevahelised innovatsiooniinvesteeringud“ -138 303 -138 303 Kokku -1 397 260 -1 397 260 ·Euroopa Teadusnõukogu Rakendusamet Summad on esitatud eurodes Eelarve-rida Nimetus Kulu-kohustuste assigneeringud Maksete assigneeringud 01 01 01 71 Euroopa Teadusnõukogu Rakendusamet — Eraldised programmist „Euroopa horisont“ 302 000 302 000 Kokku 302 000 302 000 ·Euroopa Teadusuuringute Rakendusamet Summad on esitatud eurodes Eelarve-rida Nimetus Kulu-kohustuste assigneeringud Maksete assigneeringud 01 01 01 72 Euroopa Teadusuuringute Rakendusamet — Eraldised programmist „Euroopa horisont“ 631 865 631 865 20 03 14 72 Euroopa Teadusuuringute Rakendusamet — Toetus söe- ja terasealase teadusprogrammi ning teadusuuringutega mitteseotud programmide rakendamiseks -406 337 -406 337 Kokku 225 528 225 528 Rakendusametite jooksvate kulude netokasv (3 538 850 eurot) tasakaalustatakse täielikult nende rakendatavate programmide haldus- ja/või tegevusassigneeringute vastavas ulatuses netovähenemisega. Mõju kulukohustuste ja maksete assigneeringutele on järgmine:

Summad on esitatud eurodes Eelarve-rida Nimetus Kulu-kohustuste assigneeringud Maksete assigneeringud 01 01 01 03 Programmi „Euroopa horisont“ muud juhtimiskulud — Kaudne teadustegevus 2 009 364 2 009 364 02 01 30 01 Programmi „Digitaalne Euroopa“ toetuskulud 63 623 63 623 02 03 03 01 Euroopa ühendamise rahastu — Digitaalvaldkond 318 317 318 317 02 20 04 02 Euroopa energiapoliitika toetusmeetmed ja energia siseturg 91 425 91 425 03 01 01 01 Ühtse turu programmi (sh VKEd) toetuskulud -102 485 -102 485 03 02 04 01 Kõrgetasemelise tarbijakaitse ja tooteohutuse tagamine 210 000 210 000 03 02 06 Panustamine inimeste, loomade ja taimede hea tervise ja heaolu tagamisse 219 379 219 379 05 02 01 ERF — Tegevuskulud 138 303 138 303 06 06 01 Programm „EL tervise heaks“ -4 508 102 -4 508 102 07 01 02 01 Programmi „Erasmus+“ toetuskulud 889 025 889 025 07 05 01 Kultuur -308 653 -308 653 07 05 02 Meedia -573 212 -573 212 07 06 02 Edendada kodanike kaasatust ja osalemist liidu demokraatlikus elus -2 582 865 -2 582 865 08 01 03 01 Euroopa Merendus- ja Kalandusfondi toetuskulud 7 038 7 038 09 01 01 01 Keskkonna ja kliimameetmete programmi (LIFE) toetuskulud 183 656 183 656 20 01 02 01 Töötasud ja toetused — Peakorter ja esindused 406 337 406 337 Kokku -3 538 850 -3 538 850 Lisaks eraldatakse taasterahastust „NextGenerationEU“ (edaspidi „NGEU“) 6 901 457 eurot kolme rakendusameti (Euroopa Innovatsiooninõukogu ja VKEde Rakendusamet, Euroopa Kliima, Taristu ja Keskkonna Rakendusamet ning Euroopa Tervishoiu ja Digitaalvaldkonna Rakendusamet) toetuste eelarvaridadele, et katta programmi „Euroopa horisont“ raames 2021. aastal antava NGEU toetuse rakendamisega seotud halduskulud. Eelarve lisas on esitatud ka asjaomaste rakendusametite haldustoe eelarveridade ajakohastatud eelarvemärkused, et kajastada programmi „Euroopa horisont“ täiendavaid NGEU assigneeringuid, nagu on märgitud rakendusametite komiteele 2020. aasta detsembris esitatud dokumentides. 4.3.Mõju personalile Määruses nr 58/2003 nõutakse, et ülesannete delegeerimine rakendusametile peab olema kulutõhus ja kooskõlas usaldusväärse finantsjuhtimise põhimõttega. Nagu eespool märgitud, peavad rakendusametid tõhusalt haldama suuremaid tegevusassigneeringuid, kui heaks kiidetud 2021. aasta eelarves eeldati. Võttes arvesse ka NGEU-lt saadavate assigneeringutega seotud rakendusülesannete täitmiseks vajalikku personali, tuleb rakendusametites 2021. aastal luua veel 26 ajutise teenistuja ametikohta ja 79 lepingulise töötaja ametikohta, st 105 täistööajale taandatud töökohta. Kogu perioodi 2021–2027 eelarve neutraalsuse tagamiseks seoses halduskuludega delegeerib komisjon 2021.–2027. aasta mitmeaastase finantsraamistikuga seotud programmijuhtimise lisaülesanded ja vähendab seega oma personali, et kompenseerida täiendavate töötajate töölevõtmist rakendusametites. Samuti vähendatakse vastaval määral komisjoni ametikohtade loetelus sisalduvate ametikohtade külmutamisega seotud kulusid, et võtta arvesse lähetusi rakendusametitesse. Järgnevas tabelis on näidatud, kuidas kavatseb komisjon kompenseerida täiendava personali töölevõtmist rakendusametitesse perioodil 2021–2027 tervikuna ja 2021. aastal konkreetselt: Rakendusametite suurenenud personali kompenseerimine Personali-kulud (täistööaja ekvi-valendina) 2021 Personali-kulud (täistööaja ekvi-valendina) 2021–2027 Täiendavast delegeerimisest tulenev personali suurenemine kuues rakendusametis võrreldes 2020. aasta lubatud tasemega +445 +679 Praegu komisjoni hallatavate ülesannete delegeerimisest tulenev rubriigi 7 inimressursside vähenemine -31 -58 Praegu komisjoni hallatavate ülesannete delegeerimisest tulenev teiste rubriikide haldusressursside vähenemine -139 -368 2021. aastal võtab komisjon rakendusametitele ülesannete delegeerimise mõju arvesse järgmiselt: ·Rubriik 7 – Euroopa avalik haldus: -komisjoni ametikohtade loetelust kompenseeritakse 20 ametikohta, külmutades 16 ametikohta, et katta komisjoni täiendavaid lähetusi rakendusametitesse, ja kaotades neli ametikohta. Lisaks vähendatakse 11 võrra nende koosseisuväliste töötajate arvu, kellele makstakse palka üldeelarvest; -ametikohtade loetelu 2021. aasta töötasude eelarves võetakse juba arvesse delegeerimispaketi mõju, kuna vastav vähendamine sisaldus juba kirjalikus muutmisettepanekus nr 1/2021. Kogu rahastamispaketi vastavaid haldusassigneeringuid vähendatakse nüüd 0,45 miljoni euro võrra. ·Kaudne teadustegevus: -komisjoni kaudse teadustegevuse ametikohtade loetelust kompenseeritakse 72 ametikohta, külmutades 48 ametikohta, et katta komisjoni täiendavaid lähetusi rakendusametitesse, ja kaotades 24 ametikohta. Lisaks vähendatakse 57 võrra nende lepinguliste töötajate arvu, kes on palgatud kaudse teadustegevuse raames koosseisuväliste töötajate hulgast. Lisaks vabastatakse kaks eelmise delegeerimispaketiga seotud teadustegevuse valdkonna külmutatud ametikohta ja seega eemaldatakse need ametikohtade loetelust; -asjaomastel kaudse teadustegevuse eelarveridadel kõnealuste ametnike ja koosseisuväliste töötajate töötasudeks ette nähtud vastavaid assigneeringuid vähendatakse komisjoni ühepoolsete ümberpaigutuste kaudu vastavalt 6,9 miljoni euro ja 2,4 miljoni euro võrra. ·Otsene teadustegevus: -komisjoni otsese teadustegevuse ametikohtade loetelust eemaldatakse 10 ametikohta; vastav delegeerimispaketi kompenseerimine toimub 2022. aastal. Ametikohtade ajakohastatud loetelud on esitatud eelarve lisas. 5. Ühisettevõtted

Tulenevalt komisjoni 23. veebruari 2021. aasta ettepanekust luua programmi „Euroopa horisont“ raames uue põlvkonna ühisettevõtted, tehakse ettepanek luua vastavad eelarveread programmi „Euroopa horisont“ II samba asjakohaste teemavaldkondade raames (st eelarvepunkt 01 02 02 XX) järgmiselt: o1. teemavaldkonnast „Tervishoid“ rahastatakse uuendusliku tervishoiu algatuse ühisettevõtet ja üleilmse tervisealgatuse Euroopa ja arengumaade kliiniliste uuringute partnerluse programmi 3 (EDCTP3) ühisettevõtet; o4. teemavaldkonnast „Digivaldkond, tööstus ja kosmos“ rahastatakse peamiste digitehnoloogiate ühisettevõtet ning nutivõrkude ja -teenuste ühisettevõtet. Seda tehakse lisaks kõrgjõudlusega andmetöötluse ühisettevõttele (EuroHPC), mille jaoks on eelarverida juba olemas; o5. teemavaldkonnast „Kliima, energeetika ja liikuvus“ rahastatakse ühisettevõtet Ühtse Euroopa taeva lennujuhtimise uurimisprogrammi 3 ühisettevõtet, keskkonnahoidliku lennunduse ühisettevõtet, Euroopa raudtee ühisettevõtet ja saastevaba vesiniku ühisettevõtet; ning o6. teemavaldkonnast „Toit, biomajandus, loodusvarad, põllumajandus ja keskkond“ rahastatakse bioressursipõhise ringmajandusega Euroopa ühisettevõtet. Asjakohased eelarveread on esitatud eelarve lisas. Assigneeringud, mis vastavad liidu 2021. aasta toetustele nendele uutele ettevõtetele, jäävad asjaomaste teemavaldkondade eelarveridadele ja paigutatakse autonoomselt ümber niipea, kui nõukogu on ühisettevõtete loomise ettepaneku heaks kiitnud. 6.Ühtekuuluvust ja Euroopa territooriume toetav taasteabi (REACT-EU) REACT-EU määrus võeti vastu 23. detsembril 2020 ja selle alusel tehakse ettepanek luua kaks uut taasterahastuga „NextGenerationEU“ seotud eelarvepunkti: ·uus eelarvepunkt 07 02 07 01 — Noorte tööhõive algatus — Tegevuskulud — Rahastamine REACT-EU raames ·uus eelarvepunkt 05 02 05 03 — Euroopa territoriaalne koostöö — Tegevuskulud — Rahastamine REACT-EU raames 7.Euroopa Kestliku Arengu Fond+ (EFSD+) eraldiste eeljaotus Võttes arvesse viivitusi naabruspoliitika, arengu- ja rahvusvahelise koostöö rahastamisvahendi (NDICI) õigusliku aluse vastuvõtmisel ning sellest tulenevat vajadust viia lõpule programmitöö ja projektitsüklid, teeb komisjon heakskiidetud 2021. aasta eelarvet arvestades ettepaneku suurendada EFSD+ eraldisi eelarvepunktis 14 02 01 70 „Naabruspoliitika, arengu- ja rahvusvahelise koostöö rahastamisvahend — Ühise eraldisfondi eraldised“ 700 miljoni euro võrra kulukohustuste assigneeringutena ning vähendada vastavalt geograafilisi eelarveridu Aafrika, Aasia ning Põhja- ja Lõuna-Ameerika jaoks, millest EFSD+ toetatakse. Maksete assigneeringute tase jääb samaks. Tänu sellele kohandusele võib Aafrika, Aasia ning Põhja- ja Lõuna-Ameerika ja Kariibi mere piirkonna geograafilistel eelarveridadel: ·vähendada kulukohustuste assigneeringuid mitmeaastase finantsraamistiku esimestel aastatel ja seega suurendada neid hilisematel aastatel, jaotades assigneeringuid paremini programmide ja projektide vahel, mis tuleb ellu viia pärast naabruspoliitika, arengu- ja rahvusvahelise koostöö rahastamisvahendi õigusliku aluse jõustumist; ·säilitada eespool nimetatud geograafiliste eelarveridade kulukohustuste assigneeringud aastate lõikes stabiilsel tasemel, nagu see oli eelmise mitmeaastase finantsraamistiku ja Euroopa Arengufondi puhul. Võrreldes heakskiidetud 2021. aasta eelarvega, on kulukohustuste assigneeringute mõju järgmine: Summad on esitatud eurodes Eelarve-rida Nimetus Kulukohustuste assigneeringud 14 02 01 70 Naabruspoliitika, arengu- ja rahvusvahelise koostöö rahastamisvahend — Ühise eraldisfondi eraldised 700 000 000 14 02 01 20 Lääne-Aafrika -206 429 300 14 02 01 21 Ida- ja Kesk-Aafrika -149 226 000 14 02 01 22 Lõuna-Aafrika ja India ookeani piirkond -141 764 700 14 02 01 30 Lähis-Ida ja Kesk-Aasia -60 046 350 14 02 01 31 Lõuna- ja Ida-Aasia -69 595 890 14 02 01 32 Vaikse ookeani piirkond -15 047 760 14 02 01 40 Põhja- ja Lõuna-Ameerika -33 981 430 14 02 01 41 Kariibi mere piirkond -23 908 570 Kokku 0 8.Muud kohandused ja tehnilised ajakohastamised ·Tehakse ettepanek ajakohastada eelarvemärkusi, et võtta arvesse pärast mitmeaastase finantsraamistiku vastuvõtmist valdkondlike õiguslike aluste suhtes saavutatud poliitilisi kokkuleppeid. Vastavad muudatused on esitatud eelarve lisas. ·Rubriigis 7 „Euroopa avalik haldus“ tehakse pärast assigneeringute ümberpaigutamise (EESC DEC 1/2020) vastuvõtmist ettepanek vähendada Euroopa Majandus- ja Sotsiaalkomitee (EMSK) 2021. aasta üüri- ja liisingumaksete assigneeringute taset 5 500 000 EUR võrra, et eelrahastada 2020. aastal VMA hoone renoveerimisega seotud kulusid.